हालांकि डॉक्टर ने मुझे भी हिदायत दे रखी है कि चार से पांच बजे के बीच छत पर नहीं जाना है सुबह के चाँद से मिलने। उसने बताया है मेरी नब्ज़ देख कर कि आठ भुजाओं वाले चाँद के ऑक्टोपस ने इन दिनों मुझे अपनी बाज़ुओं में जकड़ रखा है। मैं इस बात पर डॉक्टर से कहती हूँ कि बाँहें तो सूरज के पास होती हैं। चाँद तो निहत्था होता है, उसके पास तो सिर्फ पाँव होते हैं जो आता है आसमान की सड़क पर तलाशने अपना हमकदम और जाते हुए भी तो वह अकेले ही लौटता है।